****

# ELŐTERJESZTÉS

önkormányzati bérlakásokra vonatkozó bérlőkijelölési jog meghosszabbításáról

Tisztelt Közgyűlés!

Az önkormányzat tulajdonában álló bérlakások bérbeadásáról, valamint a bérleti díjak és a külön szolgáltatások díjai megállapításáról szóló 20/2023. (X. 27.) rendelete 18-19. §-ainak rendelkezései szerint a Közgyűlés döntése alapján városi közérdekű, illetve állami, önkormányzati feladatellátáshoz kötődő, kiemelkedő fontosságú cél megvalósítása bérlakás juttatásával is támogatható. A bérbeadás történhet közvetlenül a bérlő részére, vagy bérlőkijelölési jog biztosításával. A bérlőkijelölési jogról, illetve közvetlenül a bérlő számára történő bérbeadás esetén a bérbeadásról, valamint annak feltételeiről a Közgyűlés dönt. Az Önkormányzat a bérlőkijelölési joggal rendelkező munkáltatóval a bérlőkijelölésről szerződést köt. A szerződésben kell rendelkezni – a Lakástörvényben meghatározottakon túl - a bérlőkijelölési jog időtartamáról, a lakás adatairól, a bérlő kiválasztására vonatkozó feltételekről, valamint a felek egyéb jogairól és kötelezettségeiről. A szerződésben kell szabályozni a lakbér és egyéb költségek viselését arra az időtartamra, amely alatt a rendelkezésre bocsátott lakásnak azért nincs bérlője, mert a bérlőkijelölési joggal rendelkező nem jelölt bérlőt.

Eger Megyei Jogú Város Önkormányzatának Közgyűlése az Eger, Tárkányi Béla u. 1/A. II/2. szám alatti egy szobás 37 m2-es komfortos lakásra vonatkozóan bérlőkijelölési jogot biztosított a Harlekin Bábszínház részére. A bérlőkijelölési jog 2024. december 31-én lejár. A Bábszínház igazgatója továbbra is kérte a bérlőkijelölési jog biztosítását.

Javaslom, hogy a Közgyűlés továbbra is járuljon hozzá a bérlőkijelölési jog biztosításához a következő feltételekkel:

1. A bérlőkijelölési jog időtartama - egy évre- 2025. január 1. napjától 2025. december 31. napjáig biztosított.
2. A bérleti jogviszony időtartama legfeljebb a bérlőnek a Harlekin Bábszínháznál fennálló foglalkoztatási jogviszonya időtartama, de legfeljebb egy év lehet.
3. A lakbér mértéke megegyezik az önkormányzat tulajdonában álló bérlakások bérbeadásáról, valamint a bérleti díjak és a külön szolgáltatások díjai megállapításáról szóló 20/2023. (X. 27.) önkormányzati rendelet 40. § (1) bekezdés a.) pontjában foglaltakkal, azaz a költségelvű lakbér mértékével (580 Ft/m2/ hó + ÁFA –csökkentő +növelő tényezők).
4. A bérlő mentesül az óvadék megfizetése alól.

Kérem a Tisztelt Közgyűlést, hogy a határozati javaslatot szíveskedjen elfogadni.

Eger, 2024. november 25.

**Vágner Ákos**

**polgármester**

**Határozati javaslat (egyszerű többség):**

Eger Megyei Jogú Város Önkormányzatának Közgyűlése a Harlekin Bábszínház részére az Eger, Tárkányi Béla u. 1/A. II/2. szám alatti lakásra vonatkozóan továbbra is bérlőkijelölési jogot biztosít a következő feltételekkel:

1. A bérlőkijelölési jog időtartama - egy évre- 2025. január 1. napjától 2025. december 31. napjáig biztosított.
2. A bérleti jogviszony időtartama legfeljebb a bérlőnek a Harlekin Bábszínháznál fennálló foglalkoztatási jogviszonya időtartama, de legfeljebb egy év lehet.
3. A lakbér mértéke megegyezik az önkormányzat tulajdonában álló bérlakások bérbeadásáról, valamint a bérleti díjak és a külön szolgáltatások díjai megállapításáról szóló 20/2023. (X. 27.) önkormányzati rendelet 40. § (1) bekezdés a.) pontjában foglaltakkal, azaz a költségelvű lakbér mértékével (580 Ft/m2/ hó + ÁFA –csökkentő +növelő tényezők).
4. A bérlő mentesül az óvadék megfizetése alól.

**Felelős:** Vágner Ákos polgármester megbízásából:

Dr. Nagy-Holló Eszter Jogi és Hatósági Iroda vezetője

**Határidő:** 2025. február 28.